HRVATSKA KOMORA FIZIOTERAPEUTA

P R A V I L N I K

O IZMJENI I DOPUNI PRAVILNIKA O IZDAVANJU, OBNAVLJANJU I ODUZIMANJU ODOBRENJA ZA SAMOSTALAN RAD (LICENCA)

Zagreb, lipanj 2012. godine

Na temelju članka 20. stavka 1. točke 1. Statuta Hrvatske komore fizioterapeuta (02. srpnja 2011. godine), a u skladu s člankom 26. stavkom 1. točkom 17. Zakona o fizioterapeutskoj djelatnosti (Narodne novine, broj 120/08.), Vijeće Hrvatske komore fizioterapeuta na sjednici održanoj dana 07. lipnja 2012. godine, d o n o s i

P R A V I L N I K

O IZMJENI I DOPUNI PRAVILNIKA O IZDAVANJU, OBNAVLJANJU I ODUZIMANJU ODOBRENJA ZA SAMOSTALAN RAD (LICENCA)

Članak 1.

Članak 6.a Pravilnika mijenja se i glasi:

Ukoliko je podnositelj Zahtjeva iz članka 6. stavka 1. ovog Pravilnika položio stručni ispit pred nadležnim ministarstvom za zdravstvo, a od dana polaganja istog stručnog ispita je proteklo više od dvije godine od dana podnošenja zahtjeva za izdavanje licence, Komora ima pravo provjeriti njegovu stručnost i izdati licencu samo uz prethodnu provjeru stručnosti.

Fizioterapeutu, fizioterapeutskom tehničaru, odnosno maseru kupeljaru iz stavka 1. ovog članka, koji je zadovoljio u postupku provjere stručnosti, izdaje se licenca s datumom polaganja ispita.

Članak 2.

Članak 28. Pravilnika mijenja se i glasi:

U svim spornim situacijama uz izdavanje i obnavljanje licence, podnositelj zahtjeva za upis odgovarajući Registar pri Komori ima pravo na žalbu Predsjedniku Komore.

Predsjednik Komore obvezan je donijeti rješenje o žalbi najkasnije u roku od šezdeset (60) dana od dana primitka žalbe.

Rješenje Predsjednika Komore je upravni akt protiv kojeg se ne može izjaviti žalba, već se može pokrenuti upravni spor.

Članak 3.

Ovaj Pravilnik stupa na snagu danom objave na oglasnoj ploči Komore.

U Zagrebu, 07. lipnja 2012. godine

 PREDSJEDNICA VIJEĆA

HRVATSKE KOMORE FIZIOTERAPEUTA

 Mirjana Berković –Šubić

Potvrđujem da je Pravilnik objavljen na oglasnoj ploči Komore 07. lipnja 2012. godine.

 PREDSJEDNICA VIJEĆA

HRVATSKE KOMORE FIZIOTERAPEUTA

 Mirjana Berković –Šubić